CELEX: 22011D0065
Language: et
Date: 2011-07-01 00:00:00
Title: EMP Ühiskomitee otsus nr 65/2011, 1. juuli 2011 , millega muudetakse Euroopa Majanduspiirkonna lepingu I lisa ( Veterinaar- ja fütosanitaarküsimused )

6.10.2011   
            
            
               ET
            
            
               Euroopa Liidu Teataja
            
            
               L 262/19
            
         EMP ÜHISKOMITEE OTSUS
   nr 65/2011,
   1. juuli 2011,
   millega muudetakse Euroopa Majanduspiirkonna lepingu I lisa („Veterinaar- ja fütosanitaarküsimused”)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu I lisa on muudetud EMP Ühiskomitee 1. aprilli 2011. aasta otsusega nr 28/2011 (1).
            
         
               (2)
            
            
               Lepingusse tuleb inkorporeerida komisjoni 4. novembri 2010. aasta otsus 2010/667/EL, millega muudetakse otsust 2007/66/EÜ ajutise katse korraldamise kohta teatavate söödakultuuride seemnepartiide maksimummassi suurendamiseks vastavalt nõukogu direktiivile 66/401/EMÜ (2).
            
         
               (3)
            
            
               Käesolevat otsust ei kohaldata Liechtensteini suhtes,
            
         ON VASTU VÕTNUD KÄESOLEVA OTSUSE:
   Artikkel 1
   Lepingu I lisa III peatüki teise osa punktile 50 (komisjoni otsus 2007/66/EÜ) lisatakse järgnev:
   „ , muudetud järgmise õigusaktiga:
   
               —
            
            
               
                  32010 D 0667: komisjoni otsus 2010/667/EL, 4. november 2010 (ELT L 288, 5.11.2010, lk 23).”
            
         Artikkel 2
   Otsuse 2010/667/EL islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 2. juulil 2011, tingimusel et EMP Ühiskomiteele on esitatud kõik lepingu artikli 103 lõike 1 kohased teated (3).
   Artikkel 4
   Käesolev otsus avaldatakse Euroopa Liidu Teataja EMP osas ja selle EMP kaasandes.
   
      Brüssel, 1. juuli 2011
      
         
            EMP Ühiskomitee nimel
         
         
            eesistuja
         
         Kurt JÄGER
      
   
   
      (1)  ELT L 171, 30.6.2011, lk 27.
   
      (2)  ELT L 288, 5.11.2010, lk 23.
   
      (3)  Põhiseadusest tulenevaid nõudeid ei ole nimetatud.